open-index/open-wikipedia-markdown huggingface dataset:
CityJet

**CityJet Limited** ass eng Fluchgesellschaft, déi der Grupp Air France-KLM gehéiert an hire Sëtz zu Swords an der Grofschaft Dublin an Irland huet.

## Geschicht
Se gouf 1993 vum Pat Byrne gegrënnt, den éischte kommerzielle Fluch ass 1994 op der Streck Dublin - London City-Airport gestart.

Zanter 2002 gehéiert CityJet der Air France a flitt europäesch Strecken ënner der Kommerzialisatiounsfluchummer AF fir d'Grupp Air France-KLM.

2008 gouf déi belsch Fluchgesellschaft VLM Airlines vu Cityjet geschléckt. VLM hat zu där Zäit e staarke Reseau op de Londoner City-Airport opgebaut, sou datt Cityjet no där Fusioun déi meescht Rotatiounen op deem Fluchhafen hat.

Nodeem schonn zanter iwwer engem Joer Rumeuren iwwer e geplangte Verkaf vu CityJet zirkuléiert sinn, koum den 20. Dezember 2013 d'Nouvelle datt den däitschen Investisseur Intro Aviation GmbH eng ferm Offer gemaach hätt an datt deen Deal am éischte Semester 2014 sollt iwwer d'Bün goen.

## Destinatiounen
Vun hirem Hub, dem London City-Airport, aus ginn 18 Stied ugeflunn:

* Amsterdam
* Antwerpen
* Avignon
* Brest
* Brive
* Deauville
* Dresden
* Dublin
* Dundee
* Florenz
* Lëtzebuerg
* Münster/Osnabrück
* Nürnberg
* Nantes
* Paderborn
* Paräis
* Rotterdam
* Toulouse

## Ekipement
CityJet setzt zwéin Typpe vu Fligeren an: 
:den Turboprop Fokker 50, mat enger Flott vu 15, fir bis zu 50 Passagéier,
:de véierstralegen Avro RJ85, mat enger Flott vun 23, fir bis zu 95 Passagéier.

## CityJet zu Lëtzebuerg
D'VLM Verbindung vum Findel op de City-Airport gouf och vu CityJet iwwerholl. Wärend enger kuerzer Zäit ass du CityJet ënner hirem eegene Code WX geflunn, duerno awer ënner AF. Op där Streck ass CityJet mat 18 Flich d'Woch de Konkurrent vu Luxair, déi awer 28 Flich opbréngt.. Zesumme mat de Flich vu British Airways op Heathrow an easyJet op Gatwick ass London déi Stad déi am meeschte vu Lëtzebuerg aus ugeflunn gëtt.

No engem jorelaange Präiskrich tëscht den zwou Kompanien, CityJet a Luxair, gouf am Dezember 2013 annoncéiert, datt CityJet d'Verbindung Lëtzebuerg-London mam Enn vum Wanterfluchplang 2013/2014, also am Abrëll 2014 ophale géif. Doropshin huet d'Luxair de 16. Januar 2014 ugekënnegt eng weider Rotatioun wärend der Woch op där Streck anzeféieren, sou datt se vum 31. Mäerz 2014 u sechs Flich an der Woch an zwéin um Weekend operéiert. Sou bleift London, gradewéi vridrun, déi Destinatioun déi am meeschte vum Findel aus ugeflu gëtt.


Fichier:British Aerospace Avro RJ85, CityJet JP7545520.jpg|E CityJet Avro RJ85 an der Approche um Findel
Fichier:Fokker 50, CityJet JP6855334.jpg|E CityJet Fokker 50 um Wee fir op d'Startbunn um Findel.
Fichier:British Aerospace Avro RJ85, Air France (CityJet) JP7367502.jpg|E CityJet Avro RJ85 an de Fuerwe vun Air France.


## Um Spaweck

*cityjet.com
Julie Schroell

D**'Julie Schroell** ass eng lëtzebuergesch Filmregisseurin.

Si huet op der Université libre de Bruxelles (ULB) Zäitgeschicht a Film studéiert. Zu där Zäit huet si hiren éischten Documentaire, *[[100 Joer Jeunesse Esch - E stoarkt Stéck Minett]]*, gedréint.

2008 huet si zu Lëtzebuerg den Documetaire *[[De Bauereblues]]* realiséiert. En ass 2011 erauskomm.

Si dréint allgemeng Informatiounsfilmer, Musekvideoen, audiovisuell Installatiounen, ë.&nbsp;a. fir verschidden Theaterproduktiounen, zu Berlin an zu Lëtzebuerg.

2020 koum hiren Documentaire *[[Cuentos del río]]* eraus.
## Um Spaweck
* julieschroell.com hir Websäit.
Käicher

De **Käicher**, och nach **Kicherierbes**, **Kicherierz** oder **Pois chiche**, (*Cicer arietinum*) ass eng Planzenaart aus der Gattung Käicher (*Cicer*) an der Ënnerfamill Faboideae an der Famill vun den Scheekefriichten (Fabaceae). Trotz hirem däitschen oder franséischen Numm (*Kichererbse*, resp. *pois chiche*) ass se net weider Famill mat der Ierbes (*Pisum sativum*).

## Beschreiwung
De Käicher ass eng eejäreg krauteg Planz, déi bis zu 1 Meter héich gëtt. D'Bléie kënne purpurrout, mof, violett oder wäiss sinn a ginn 10 bis 12&nbsp;mm grouss.

An de ronn 3&nbsp;cm grousse Scheeken, déi sech draus entwéckelen, si gewéinlech 2 onreegelméisseg geformt Somen déi däischter beige bis schwaarz sinn a giess kënne ginn.

## Verbreedung
A Klengasien gouf de Käicher scho virun 8000 Joer ugebaut, a gouf vun do am ganze Mëttelmierraum a bis an Indien verbreet. Méi spéit ass en duerch d'Réimer och nërdlech vun den Alpen agefouert ginn.

## An der Kichen
De gedréchente Som vum Käicher gëtt am Waasser opgeweecht an da gekacht. Duerno komme s'entweeder a Plate wéi Couscous, Tajine oder Cocido Madrilleno. Se kënnen awer och püréiert ginn - dat gëtt dann Humus genannt - oder graff gemuel, als Falafel (frittéiert kleng Bullen) verschafft ginn. De Som kann awer och einfach geréischtert gi wéi Nëss, oder zu Miel gemuel an da gebak.


Fichier:Chickpeas 2.jpg|Gedréchent Käicher
Fichier:Cocido.png|E *Cocido*: Gekacht Käicher, mat ë.&nbsp;a. Poulet, Muerten an Zellerie.


## Weltproduktioun
Indien ass haut den Haaptliwwerant vu Käicher, duerno kënnt Pakistan an d'Tierkei.

## Um Spaweck
Laanscht d'Grenz

***Laanscht d'Grenz*** ass en Documentaire vum Lëtzebuerger Regisseur Paul Kieffer. En hat am Juli 1998 Première am Utopia.

## Ëm wat geet et am Film?
De Film begleet ee Mann, dee wärend dräi Wochen déi ronn 350&nbsp;km laanscht d'Grenze vu Lëtzebuerg trëppelt, a wat en ënnerwee erlieft...

## Produktioun
Samsa Film krut 1994 fir d'Entwécklung vum Documentaire e Subside vum Lëtzebuerger Filmfong an Héicht vun 800.000 Lëtzebuerger Frang. Donieft krut Samsa 1997 eng weider Millioun Frang als Avance op zousätzlech Recetten. 1998 huet de Filmfong e leschte Subside vu 400.000 Frang accordéiert, als "Aide à la distribution".

*Laanscht d'Grenz* gouf wärend der Woch vum Lëtzebuerger Dokumentarfilm gewisen, déi 1998 vu Samsa Film an dem CNA organiséiert gouf.

## Kuckt och
* Lëtzebuergesche Film

## Um Spaweck
* ''Laanscht d'Grenz'' op samsa.lu
Prez

**Prez** ass eng franséisch Gemeng an den Ardennen an der Regioun Grand Est.

Wéi 2011 de Parc naturel régional des Ardennes entstanen ass, war Prez eng vun de Grënnungsgemengen.
## Biller

Prez (Ardennes) mairie.JPG|D'Märei
Prez (Ardennes) église, façade.JPG|D'Mäerteskierch
Ferme du Maipas vue de la cour.jpg|De befestegten Haff vu Maipas
Prez (Ardennes) église de La Cerlau, extérieur.JPG|D'Kierch Notre-Dame vu La Cerlau
Prez (Ardennes) monument aux morts de La Cerlau.JPG|De Monument aux morts vu La Cerlau


## Um Spaweck
Anduise

D**'Anduise** ass e klenge franséische Floss am Departement Allier.

Se huet hir Quell an der Gemeng Couleuvre um Lieu-dit *La Croix de la Bourrique* op enger Héicht vu ronn 245 m. Se leeft vun do haaptsächlech an nordëstlecher Richtung duerch d'Uertschaft Lurcy-Lévis an duerch d'Gemeng Neure fir bei Pouzy-Mésangy an d'Bieudre ze lafen.

Se ass 13&nbsp;km laang.
Ons Arméi

***Ons Arméi*** ass en Documentaire vun de Lëtzebuerger Regisseure Cathy Richard an Tom Alesch aus dem Joer 2003.

En ass op DVD als Deel vun der Serie *[[Films Made in Luxembourg]]* erauskomm.

## Ëm wat geet et am Film?
De Film dokumentéiert d'Geschicht vun der Lëtzebuerger Arméi, absënns an der Zäit vum obligatoresche Militärdéngscht tëscht 1944 an 1967, an de groussen Theme vun deemools, wéi dem Bäitrëtt an d'NATO, dem Koreakrich, dem Kale Krich,...

De Film baséiert op Archivbiller aus dem CNA an Temoignagë vu fréieren Zaldoten.

## Kritik
Josée Hansen, d'Lëtzebuerger Land:
*Ons Arméi est un film dynamique, divertissant, plein d'humour et de détails originaux [...]. Des images en noir et blanc avec ce superbe grain qui fait le charme des archives, de petites animations, des séquences comiques en accéléré d'un soldat-type, des interviews d'anciens soldats filmées à des endroits pas possibles (un des éléments les plus caractéristiques du «style Alesch») - bref, ce mélange d'images très différentes, leur montage astucieux et plein de surprises, une bande son truffée de clins d'oeil et une musique originale très ludique font de Ons Arméi un petit bijou pour la forme.*

## Kuckt och
* Lëscht vu lëtzebuergesche Filmer
Hausa (Vollek)

D**'Hausa** sinn en afrikanescht Vollek dat haaptsächlech am Süde vum Niger an am Norde vun Nigeria liewen. D'Hausavollek ass eng vun de gréissten ethnesche Gruppen a Westafrika.

Déi wichtegst Legend iwwer den Ursprong vun den Hausa ass d'Bayajidda-Legend.
Pëtz

E **Pëtz** ass e Lach, dat an de Buedem gegruewen oder gebuert gouf fir (z.&nbsp;B. mat Hëllef vun engem Eemer oder enger Pompel) Grondwaasser bis un d'Uewerfläch ze zeien.
## Beispiller

Pëtz, Schoulstrooss, Bauschelt-101.jpg|E Pëtz zu Bauschelt
Leideleng 2, Rue des Roses Petz 101.jpg|E Pëtz zu Leideleng
Poço.jpg|E Pëtz mat Eemer a Mauer ronderëm a Portugal
Well.handdug.cased.mali.jpg|Bannenusiicht vun engem Pëtz am Mali
臺南烏鬼井.JPG|E Pëtz am Taiwan mat engem Deckel drop
Tuhala nõiakaev.JPG|Den "Hexepëtz" zu Tuhala an Estland, deen am Fréijoer reegelméisseg iwwerleeft
Pozo_tradicional.jpg|En traditionelle Pëtz am Peru
Algeria 1800s Tupper Scrapbooks Collection 6.jpg|E Pëtz an Algerien (19. Joerhonnert)


## Um Spaweck
Retrato de família (Film 1991)

***Retrato de família*** ass e Spillfilm vum Luís Galvão Teles aus dem Joer 1991. Et ass eng portugisesch-lëtzebuergesch-spuenesch Koproduktioun.

## Ëm wat geet et am Film?

De Miguel huet d'Lea gär, mee déi ze grouss Léift vum Fotograf mécht der jonker Fra Angscht. An der kuerzer Zäit, an där si zesumme si, maache si e Kand, d'Ofelia. Nom Doud vum Lea gëtt de Miguel iwwer d'Existenz vun deem Meedche gefuer, an hien entféiert an erzitt et. Wéi hatt erwuessen ass, versteet d'Ofelia, datt säi Papp net hatt selwer esou leidenschaftlech gär huet, mä probéiert am Ofelia seng Mamm erëmzefannen.

## Filmproduktioun

De Regisseur Luís Galvão Teles koum schonn 1986 op Lëtzebuerg, fir do als Jurist um Europäesche Geriichtshaff ze schaffen. Fir *Retrato de família* huet hie mat portugiseschen, spueneschen an der lëtzebuergescher Filmproduktiounsgesellschaft Samsa Distributions zesummegeschafft, fir de Film ze maachen. Fir d'Filmproduktioun krut Samsa Distributions 1990 e Subside vun 2.500.000 Lëtzebuerger Frang vum deemools neigegrënnte Lëtzebuerger Filmfong.

De Film gouf deelweis zu Lëtzebuerg gedréint, mee och ënner anerem um Fluchhafe vu Lissabon.

## Accueil

De Schauspiller Joaquim de Almeida krut fir seng Roll als Miguel de Präis vum beschte Schauspiller um Internationale Filmfestival vu Kairo. De Film selwer gouf um Filmfestival am franséische Saint-Germain-en-Laye mam Publikumspräis ausgezeechent.

## Kuckt och

* Lëscht vu lëtzebuergesche Filmer

## Um Spaweck
* De Film op der Websäit vu Samsa Film
Van Drosselstein

***Van Drosselstein*** ass e Kuerzfilm vum lëtzebuergesche Regisseur Andy Bausch aus dem Joer 1983.

En hat am Oktober 1984 Première am Kinosch, wou en zesumme mat *[[... der Däiwel]]* a *[[One-Reel Picture Show]]* gewise gouf.

## Ëm wat geet et am Film?
Den Dokter Drosselstein ass grad am Gaang, en Experiment un hollänneschen Touristen auszeprobéieren, wéi den James Bond op Besuch kënnt. Si sëtze sech un den Dësch fir z'iessen, do klappt de Grof Dracula un der Dier...

## Kuckt och
* Lëscht vu lëtzebuergesche Filmer

## Um Spaweck
* Fiche op cna.public.lu (gekuckt: 2013-12-23).
L'Échelle

**L'Échelle** ass eng franséisch Gemeng an den Ardennen an der Regioun Grand Est.

Wéi 2011 de Parc naturel régional des Ardennes entstanen ass, war L'Échelle eng vun de Grënnungsgemengen.
## Biller

L'Échelle (Ardennes) église, vue latérale.JPG|D'Kierch Saint-Pierre 
L'Échelle (Ardennes) église, chevet.JPG|D'Apsis vun der Kierch
L'Échelle (Ardennes) château (mairie et musée).JPG|D'Terrass vum Schlass mat der Entrée vun der Märei
L'Échelle (Ardennes) château, cour et escalier.JPG|De Schlasshaff an de Musée
L'Échelle (Ardennes) monument aux morts.JPG|De Monument aux morts
L'Échelle (Ardennes) château d'eau.JPG|De Waassertuerm


## Um Spaweck
... der Däiwel

***... der Däiwel*** ass e Kuerzfilm vum lëtzebuergesche Regisseur Andy Bausch aus dem Joer 1984.

En hat am Oktober 1984 Première am Kinosch, wou en zesumme mat *[[Van Drosselstein]]* a *[[One-Reel Picture Show]]* gewise gouf.

## Ëm wat geet et am Film?
Op enger Kiermes gëtt en Däiwel als Attraktioun gewisen. Dëse freet e Mann, dee kucke kéint, datt hien e soll befreien. De Mann schläicht sech owes dohin, léisst den Däiwel eraus an hëlt e mat heem...

## Kuckt och
* Lëscht vu lëtzebuergesche Filmer

## Um Spaweck
* Fiche op cna.public.lu (gekuckt: 23.12.2013).
Ras el-Hanout

**Ras el-Hanout** (arabesch: رأس الحانوت), wuertwiertlech: "Kapp" oder "Chef vun der Epicerie", ass eng Gewierzmëschung, déi ursprénglech aus Marokko kënnt, an an där iwwer 20 verschidde Gewierzer (séisser, batterer, schaarfer, parfüméierter) nom "Chef sengem Geheimrezept" gemëscht sinn.

Et sinn dat meeschtens, ë.&nbsp;a. Mëskotnoss, gedréchent Rouseknäpp, Kanéil, Macis, Anäis, Kurkuma, Chilischeeken, Lavendelbléien, Peffer, Ingwerwuerzel, Neelcheskäpp, Pimentkären, Kardamom a Galgantwuerzel.

Ras el-Hanout gëtt an der nordafrikanescher Kiche geholl fir an de Couscous, ma och soss Fleesch-Platen a Ragoûten.
Lambert Herr

De **Lambert Herr**, gebuer de 15. September 1948 an der Stad Lëtzebuerg, ass e lëtzebuergesche Graphik Designer, Moler, Konschtsammler an Auteur vu Konschtbicher.

De Lambert Herr huet zu Bréissel op der École supérieure des arts Saint-Luc Graphicdesign studéiert.

Wärend 30 Joer huet hien u senger Dokumentatioun geschafft déi Artikelen an der Press, Flyer vu Ausstellung, etc vu Lëtzebuerger Artiste vun 1970 bis 2000 recherchéiert, repertoriéiert an dokumentéiert.

Hien ass och Konschtsammler an huet eng grouss Sammlung vu Lëtzebuerger Konschtwierker: Molerei, Zeechnungen, Seriegrafien, Skulpturen a Gravuren.
## Member
* Member vu *La Palette* vun Dikrech

## Ausstellungen
* Kollektiv Ausstellungen zu Dikrech, Esch-Uelzecht, Lëtzebuerg, Virton

## Wierker am ëffentleche Raum
* Décorations murales, Primärschoul zu Mamer, 1975
* Monument fir d'Onofhängegkeet zu Stengefort, 1989
* Décorations murales, Primärschoul zu Clierf, 1995

## Kollektiounen
* Nationalbibliothéik Lëtzebuerg

## Publikatiounen
* *Anthologie des Arts au Luxembourg,* Editions Emile Borschette, 1992
* *Signatures - portraits et autoportraits*, Editions Saint Paul, 2001
* *Châteaux Burgen Castles Luxembourg Lithographies, gravures, dessins XVIIe - XXe siècle*, Editions Saint Paul, 2003
* Serie Art Saint Paul:
** *Liliane Heidelberger*, Editions Saint Paul, 1998
** *Roger Bertemes*, Editions Saint Paul, 2003
** *Jean-Pierre Junius*, Editions Saint Paul, 2004
** *Jeannort Bewing*, Editions Saint Paul, 2005
** *Moritz Ney*, Editions Saint Paul, 2006
** *Robert Brandy*, Editions Saint Paul, 2007
** *Pit Nicolas,* Saint Paul, 2008
** *Dany Prum*, Editions Saint Paul, 2009
** *Jean-Marie Biwer Journal de Paris (en 3 volumes)*, Editions Saint Paul, 2009
** *Jhemp Bastin*, Editions Saint Paul, 2010
** *Charly Reinertz*, Lambert Herr, Meyer René, Editions Saint Paul, 2011

## Um Spaweck

## Kuckt och
* Lëscht vu lëtzebuergesche Konschtschafenden
Errances

***Errances*** ass e Kuerzfilm vun der Regisseurin Marylène Andrin. En hat am Mäerz 2013 Première um Festival Discovery Zone.

## Ëm wat geet et am Film?
D'Emilie ass heroinofhängeg. Hatt léiert den Andrea kennen, dee scho méi laang dovun ewech ass...

## Kuckt och
* Lëtzebuergesche Film

## Um Spaweck
*Fiche op cna.public.lu (gekuckt 23.12.2013).
Retrato de familia

***Retrato de familia*** ass den Titel vun:
* engem Film vun 1976 vum Antonio Giménez-Rico: Retrato de familia (1976);
* engem Film vun 1991 vum Luís Galvão Teles: Retrato de família (Film 1991);
* enger Telenovela vun 1995 vum Lucy Orozco: Retrato de familia (1995).
Camille Lamboray

De **Camille Lamboray**, gebuer de 7. Juni 1915 zu Donkels, a gestuerwen de 26. Januar 2002 an der Stad Lëtzebuerg, war e lëtzebuergesche Jurist an Auteur.

Hien huet bis hie 6 Joer hat zu Donkels gewunnt wou säi Papp Jean-Pierre Lamboray als Douanier geschafft huet. Hien huet no der Primärschoul am Stater Kolléisch 1934 seng Première gemaach. Duerno huet hien zu Bréissel, Paräis, Aix-en-Provence a Montpellier Droit studéiert a mat engem Doktorat ofgeschloss.

Vun 1933 bis 1935 war hie Coediteur vun der Studentenzeitung 'Studenten' vun där 7 Nummeren erauskoumen.

1935 war hien ee vun deenen déi d'Opriichte vun engem Gedenkstee fir de Johann Wolfgang von Goethe um Bockfiels initéiert hunn.

1940 ass hie bei d'Spuerkeess schaffe gaangen, wou hie vun 1970 bis zu senger Pensioun 1980 Directeur adjoint war.

An den 1990er Joren huet hie Wierker vum Sophokles an Euripides op lëtzebuergesch iwwersat.

## Gielercher
* 
*
Tour of Duty

***Tour of Duty*** ass en Documentaire vum lëtzebuergesche Regisseur Fränk Grotz.

En huet den Ënnertitel *Lëtzebuerger am Koreakrich* an hat den 23. Oktober 2009 Première.

## Ëm wat geet et am Film?

De 25. Juni 1950 huet Nordkorea de Süden iwwerfall. Dat war den Ufank vum Koreakrich. D'Vereent Natiounen hunn deen Iwwerfall verurteelt an hir Memberen opgeruff, Südkorea militäresch ze ënnerstëtzen. 16 Länner hunn dat dunn och gemaach, dorënner Lëtzebuerg, dat zwee Contingente mat insgesamt 85 jonke Fräiwëllege geschéckt huet, deen éischten ënner der Leedung vum Joseph Wagener, deen zweeten ënner der Leedung vum Rodolphe Lutty. De Film begleet de 85-järege Joseph Wagener bal 60 méi spéit, wéi en op Besuch bei dräi vu senge fréier Komeroden a Kanada an an d'USA geet, déi dohinn ausgewandert sinn. Si erzielen, wéi eng wichteg Roll de Koreakrich an hirem Liewe gespillt huet.

## Kritik
Christiane Walerich, Woxx:
*Es verwundert, dass die Veteranen offenbar keine Kritik an den Staaten üben, die den Konflikt im fernen Korea verursachten – und damit letztlich auch für die Verfestigung des kalten Krieges mit all seinen Folgen verantwortlich waren. Am Ende des Films beurteilen die Veteranen ihren Einsatz vor allem positiv – und blenden etwa die zum Einsatz gekommenen Massenvernichtungswaffen und ihre Wirkungen komplett aus. [...] Zu bedauern ist, dass der Film von Grotz keine neuen Interpretationen bietet, wie sie der heutige Wissensstand erfordern würde, sondern einfach nur beobachtet. Und damit letztlich nicht mehr als eine ganz konventionelle Reportage ist – ohne jegliche Reibungspunkte.*

## Kuckt och
* Lëscht vu lëtzebuergesche Filmer

## Um Spaweck
* Fiche um Site vun der Produktiounsgesellschaft Lucil Film (mat Trailer)
* Fiche um Site vum CNA
La promesse (Film 1996)

***La promesse*** ass e Film vun de belsche Filmregisseuren Jean-Pierre Dardenne a Luc Dardenne aus dem Joer 1996.

## Ëm wat geet et am Film?
De Roger dem Igor säi Papp verdéngt säi Geld mam verloune vu Wunnengen un illegal Awanderer.

## Kuckt och
* Lëscht vu lëtzebuergesche Filmer

## Um Spaweck
* Samsa Film
The Runway

***The Runway*** ass e Film vum iresche Regisseur Ian Power.

## Ëm wat geet et am Film?
De Film erzielt d'Geschicht vum Ernesto, engem südamerikanesche Pilot, deen 1983 bei engem klengen Duerf bei Cork, an Irland, eng Noutlandung muss maachen. D'Awunner hëllefen him nees fortzekommen andeems se him eng Pist amenagéieren...

### Soss
De Film baséiert op enger richteger Geschicht. En Deel vun de Bannenopname gouf zu Lëtzebuerg gedréint.

## Geschichtlechen Hannergrond
Den 18. Abrëll 1983 hat eng mexikanesch Grumman Gulfstream II um Hippodrom vu Mallow an der Grofschaft Cork eng 35 Kilometer nërdlech vu Cork eng Noutlandung gemaach. De Fluchkapitain war de Reuben Ocaña. Op Käschte vun der Versécherungsgesellschaft gouf eng 900 Meter laang provisoresch Tarmacspist gebaut, fir datt de Fliger nees konnt weiderfléien.

## Kuckt och
* Lëscht vu lëtzebuergesche Filmer

## Um Spaweck
* Fiche op cna.public.lu (gekuckt 2013-12-23).
Les âmes de papier

***Les âmes de papier*** ass eng belsch-lëtzebuergesch-franséisch Koproduktioun, e Film vum belsche Regisseur Vincent Lannoo.

E koum a Frankräich de 25. Dezember 2013 eraus, an der Belsch den 8. Januar 2014 an zu Lëtzebuerg de 15. Januar 2014.

## Ëm wat geet et am Film?
De Paul schreift fir aner Leit d'Grafriede fir Verstuerwener. Enges Daags kënnt eng jonk Wittfra, d'Emma, bei hien, a freet en, fir hiren aachtjärege Jong eng Elog op säi verstuerwene Papp ze schreiwen...

## Soss

## Kuckt och
* Lëscht vu lëtzebuergesche Filmer

## Um Spaweck
* Säit bei samsa.lu
NGC 7497

Den **NGC 7497** ass eng Spiralgalaxie am Stärebild Pegasus a läit ronn 60 Mill. Liichtjoer vun eis ewech.D'Galaxie gouf am Joer 1784 vum Astronom Wilhelm Herschel mat engem 48&nbsp;cm-Teleskop entdeckt.

## Kuckt och
One Against the Wind

**One Against the Wind** ass en Televisiounsfilm vum Larry Elikann aus dem Joer 1991. 
## Ëm wat geet et am Film?
D'Mary Lindell versicht am Zweete Weltkrich alliéiert Zaldote virun den Däitschen ze retten.
## Auszeechnungen
D'Judy Davis an de Sam Neill kruten 1992 e Golden Globe fir hir schauspilleresch Leeschtung an dësem Film.
## Kuckt och
* Lëscht vu lëtzebuergesche Filmer
Georges Pompidou

De **Georges Jean Raymond Pompidou**, gebuer de 5. Juli 1911 zu Montboudif, am Cantal, a gestuerwen den 2. Abrëll 1974 zu Paräis, war e franséische Politiker. Vun 1969 bis zu sengem Doud 1974 war hien den 19. President vun der franséischer Republik, den 2. vun der Fënnefter Republik.

Hien huet d'Élitenanstalt École normale supérieure an der Paräisser rue d'Ulm als *agrégé* absolvéiert, war eng Zäit Literaturprofesser zu Marseille (Lycée Saint-Charles) an zu Paräis (Lycée Henri IV), gouf da Partner bei der Banque Rothschild zu Paräis, ier e vum Generol Charles de Gaulle als Member vu sengem Kabinett opgeholl gouf. Am Abrëll 1962 huet hien de Michel Debré un der Spëtz vun der Regierung ofgeléisst. Domat koum, fir d'éischt an der franséischer Geschicht, de Regierungschef weeder aus der Politik nach aus de Kreesser vun de gewielte Vertrieder (Deputéiert, Senatoren, asw.), mee aus dem enke Krees vun de perséinleche Mataarbechter vum Staatschef. De Pompidou blouf Premierminister bis en am Juli 1968, nodeem en d'Crise vum Mee-Juni 1968 gemeeschtert hat, duerch de Maurice Couve de Murville (1907-1999) ersat gouf.

Nodeem de President Charles de Gaulle no engem verluerene Referendum am Abrëll 1969 demissionéiert hat, gouf de Pompidou, de 15. Juni 1969, mat 58% vun de Stëmmen am 2. Tour géint de Senatspresident an Interimsstaatschef Alain Poher gewielt.

## Publikatiounen (Auswiel)
* *Anthologie de la poésie française*; Paräis (Hachette), 1961; lafend am Livre de Poche rééditéiert.
* *Le noeud gordien*; Paräis (Plon), 1974.
* *Entretiens et discours*, an 2 Bänn; Paräis (Plon), 1975 (posthum); mat engem Virwuert vum Édouard Balladur.
* *Pour rétablir une vérité*; Paräis (Flammarion), 1982 (posthum).
* *Lettres, notes et portraits - 1928-1974*; Paräis (Robert Laffont), 2012 (posthum); mat engem Témoignage vu sengem Adoptivjong, dem Prof. Dr. Med. Alain Pompidou, an engem Virwuert vum Historiker a Biograph Éric Roussel. ISBN 978-2-221-12765-0.

## Gielercher (Auswiel)

### Lëtzebuerg

## Literatur
* Éric Roussel, *Georges Pompidou 1911-1974*, Biographie; Paräis (Lattès), 1994; 2004 am Täscheformat bei Tempus (Perrin) nei opgeluecht.
* Serge Berstein & Jean-Pierre Rioux, *La France de l'expansion*, Bd. 2: *L'apogée Pompidou 1969-1974*; Paräis (Le Seuil), 1996.
* Michel Winock, *Journal politique (I) - La République gaullienne 1958-1981*; Paräis (éditions Thierry Marchaisse), 2015; 496 Säiten.
* Franz-Olivier Giesbert, *La Belle Époque - Histoire intime de la Ve République (tome II)*; Paräis (Gallimard), 2022; am Täschebuch, 'folio' Nr. 7434 (2024).

## Um Spaweck
Tango libre

***Tango libre*** ass eng belsch-lëtzebuergesch-franséisch Koproduktioun, e Film vum belsche Regisseur Frédéric Fonteyne.

E koum de 7. November 2012 an der Belsch an den 28. November 2012 a Frankräich an zu Lëtzebuerg eraus.

## Ëm wat geet et am Film?
De JC (François Damiens) ass Giichtchen an engem Prisong. Seng eenzeg Ofwiesslung vum Alldag ass den Tango. Bei enger Danzlektioun léiert en d'Alice (Anne Paulicevich) kennen. Denn Dag drop gesäit en hatt erëm: Bei de Visitë vun de Prisonéier...

## Kuckt och
* Lëscht vu lëtzebuergesche Filmer

## Um Spaweck
* Säit bei samsa.lu 
* Site vum Film
Avant l'hiver

***Avant l'hiver*** ass eng franséisch-lëtzebuergesch Koproduktioun, e Film vum franséische Regisseur Philippe Claudel.

E koum a Frankräich an zu Lëtzebuerg de 27. November 2013 eraus.

## Ëm wat geet et am Film?
De Paul, e Chirurg ëm déi 60, ass zanter Jore mam Lucie, glécklech, sou schéngt et, bestuet. Op eemol kritt hien, een Dag op en aneren - anonym - Bouquete Rousen heem geliwert. Zur gläicher Zäit begéint en ëmmer erëm dem Lou, engem jonke Meedche vun 20 Joer...

## Soss
De Film gouf ganz zu Lëtzebuerg gedréint a spillt och do.

## Kuckt och
* Lëscht vu lëtzebuergesche Filmer

## Um Spaweck
* Säit bei samsa.lu
René Deltgen - Der sanfte Rebell

***René Deltgen - Der sanfte Rebell*** ass en Dokumentarfilm vum Michael Wenk aus dem Joer 2004.

## Ëm wat geet et am Film?
De Film ass en Documentaire iwwer de René Deltgen, ee vun de bekanntste lëtzebuergesche Schauspiller. Hien ass zu Lëtzebuerg wéinst senger Kollaboratioun mat dem däitsche Besatzer ëmstridden, mee hat eng laangjäreg an erfollegräich Filmkarriär an Däitschland.

Interviewt ginn ënner anerem de Götz George, d'Nadja Tiller, den Artur Brauner, de Michael Verhoeven, de Paul Lesch, de Jean-Paul Raths, d'Liselotte Pulver, d'Katharina Böhm an de Camillo Felgen.

Den Erzieler an der däitscher Versioun ass de Rolf Becker. De Jules Werner ass ee vun den Erzieler an der englescher Versioun.

## Produktioun
De Film gouf tëscht Februar 2002 a Juni 2003 gedréint.

En hat seng Première de 17. November 2004 am Utopolis an ass dräi Deeg méi spéit op DVD eraus komm. Deen DVD hat ufanks eng Oplag vun 1.000 Stéck, mee déi war esou séier ausverkaaft, datt de Centre national de l'audiovisuel (CNA) am selwechte Joer nach eng Kéier 1.000 weider Kopien op de Maart bruecht huet.

Den 4. Abrëll 2008 gouf e fir d'éischt op der däitscher Tëlee gewisen, um *ZDF Theaterkanal*.

## Kuckt och
* Lëscht vu lëtzebuergesche Filmer
Lie Down With Lions (Televisiounsfilm)

**Lie Down with Lions** ass en Televisiounsfilm vum Jim Goddard aus dem Joer 1994. 
## Ëm wat geet et am Film?
Deen no engem Roman vum Ken Follett gedréinte Spionagefilm spillt am Afghanistan.
Valparaiso (Film)

***Valparaiso*** ass eng franséisch-lëtzebuergesch Koproduktioun, e Spillfilm vum franséische Regisseur Jean-Christophe Delpias.

## Ëm wat geet et am Film?
En Uelegtanker ass virun der bretonescher Küst havaréiert an ausgelaf. D'Emma Caglione, eng gréng Europadeputéiert, engagéiert sech an der Enquête-Kommissioun, fir erauszefannen, wéi et zu där Ëmweltkatastroph konnt kommen, Si mécht geschwënn eng brisant Entdeckung...

## Kuckt och
* Lëscht vu lëtzebuergesche Filmer

## Um Spaweck
* Säit bei samsa.lu
Pierre Majerus

De **Pierre Antoine Majerus**, gebuer als **Peter Anton Majerus** den 29. September 1909 zu Rouspert a gestuerwen am Alter vun 88 Joer de 24. August 1998 an der Stad Lëtzebuerg, war e lëtzebuergesche Jurist, Diplomat an Auteur.

No sengem Secondaire am Stater Kolléisch (1927) huet de Pierre Majerus Droit studéiert. Nom Zweete Weltkrich huet e bei den Affaires étangères an am diplomateschen Déngscht geschafft. Hien huet ë.&nbsp;a. op der lëtzebuergescher Ambassade zu Bonn geschafft (~1954) a gouf mat der Zäit Ministre plénipotentiaire. Méi spéit gouf e Chambellan (*Kummerhär*) vum Groussherzog Jean.
 
Hien huet eng ganz Rëtsch juristesch a verfassungshistoresch Wierker geschriwwen a publizéiert. Dofir war hien ë.&nbsp;a. Éieremember vun der *[[Section des sciences morales et politiques (Institut grand-ducal)|Section des Sciences morales et politiques]]* vum *[[Institut grand-ducal]]*.

## Publikatiounen (Auswiel)
* *Le Luxembourg indépendant - Essai d'histoire politique contemporaine et de droit international public*; Lëtzebuerg (Sankt Paulus), 1945. 
* *L'État luxembourgeois - Manuel de droit constitutionnel et de droit administratif*; Lëtzebuerg, 1948 (= 1. Oplo). - Déi 6., vum Jurist Marcel Majerus revidéiert an ergänzt Ausgab, koum 1990 zu Esch/Uelzecht (Editpress) eraus (435 S.). 
* *Principes élémentaires de droit public luxembourgeois* ; Lëtzebuerg (Impr. Jos. Beffort), 1950.
* *Le Luxembourg pendant la Seconde Guerre mondiale - Extrait de l'ouvrage "Le Luxembourg indépendant" (...)*; Lëtzebuerg (Sankt Paulus), 1980; 159 Säiten.

## Gielercher
* 
* 
* Cavaliere di Gran Croce Ordine al Merito della Repubblica Italianac
Silent City

***Silent City*** ass en hollännesch-lëtzebuergesch-belsche Film vun der Regisseurin Anna Threes. En hat de 4. Oktober 2012 Première an Holland an den 28. Februar 2013 zu Lëtzebuerg um Discovery Zone Festival.

## Ëm wat geet et am Film?
D'Rosa kënnt aus Holland op Tokyo, fir do beim Meeschter Kon d'Konscht ze léieren, Fësch fachgerecht ze filletéieren. Ma mat der Kommunikatioun klappt et net, mam Fësch Zerdeelen och net, an d'Anna fënnt sech eleng an der Milliounestad erëm...

## Soss
De Film gouf zu Lëtzebuerg an zu Tokyo gedréint.

## Kuckt och
* Lëscht vu lëtzebuergesche Filmer

## Um Spaweck
* Säit bei samsa.lu
La traversée

***La traversée*** ass e franséisch-lëtzebuergesch-belsche Film vum Regisseur Jérôme Cornuau. En hat den 31. Oktober 2012 Première.

## Ëm wat geet et am Film?
E Meedche vun 8 Joer verschwënnt op enger schottescher Insel, wou et mat sengen Eltere Vakanz mécht. Dës verzweiwelen dodrun; d'Koppel geet an d'Bréch. Zwee Joer drop kënnt op eemol d'Nouvelle, d'Meedche wier erëmfonnt ginn, genee op där Plaz wou et verschwonne war...

## Kuckt och
* Lëscht vu lëtzebuergesche Filmer

## Um Spaweck
* Säit bei samsa.lu
André Origer

Den **André Origer**, gebuer den 20. Januar 1908, a gestuerwen de 17. August 1984, war Distriktskommissär zu Dikrech a Member vum Staatsrot.

Hie krut seng Nominatioun als Member vum Staatsrot de 4. August 1948 an ass dat bis zu senger fräiwëlleger Demissioun den 30. November 1978 bliwwen.

## Gielchen
*
Joint Venture

Eng **Joint Venture** oder **Coentreprise** ass am Allgemengen eng Duechtergesellschaft vun op d'mannst zwou rechtlech an ekonomesch getrennte Firmaen.
Mein bester Feind

***Mein bester Feind*** ass en éisträichesch-lëtzebuergesche Film vum Regisseur Wolfgang Murnberger, nom Roman vum Paul Hengge *Wie es Victor Kaufmann gelang, Adolf Hitler doch noch zu überleben*.

En hat Première op der Berlinale 2011 zu Berlin, wou e baussent der Kompetitioun gelaf ass an ass den 11. Mäerz 2011 an Éisträich an d'Kinoe komm.

## Ëm wat geet et am Film?
Zwéi Männer, de Judd Victor an de Rudi, si vu kands op Frënn. Mä nom *[[Anschluss]]* vun Éisträich un d'Nazidäitschland, 1938, muss deen ee sech verstoppen, an deen anere gëtt Member an der NSDAP a kënnt duerno bei d'SS. Op der Flucht gesäit de Victor just een Auswee: Hie gëtt sech als de Rudi aus...

## Kuckt och
* Lëscht vu lëtzebuergesche Filmer

## Um Spaweck
* Säit bei samsa.lu 
* Offiziell Websäit
Cape Canaveral AFS Launch Complex 17

**Cape Canaveral AFS Launch Complex 17** (**LC-17**) ass een aktive Startkomplex vun der Cape Canaveral Air Force Station op Merritt Island beim Kap Canaveral a Florida, USA a besteet aus de béide Startrampen LC-17A an LC-17B.

Mat iwwer 300 Rakéitestarten zanter Enn vun den 1950er Joren ass den LC-17 dee mat Ofstand meeschtbenotzte Startkomplex vun der Cape Canaveral Air Force Station
## Geschicht

Ufanks gouf dës Startplaz 1956 fir den Testprogramm vun der Thor-Mëttelstreckerakéit gebaut. Den éischte Start war 1957 vum Pad 17B a war feelgeschloen.

Bis an déi 1960er Jore si verschidden Thor Versioune vum Launch Complex 17 gestart. Ausserdeem koum an den 1960er déi zivil, vun der Thor ofgeleete, Delta-Rakéit dobäi. 1965 gouf d'Startplaz vun der USAF un d'NASA iwwerginn, well se nëmmen nach zivil gebraucht gouf. 1988 gouf d'Startplaz 17 awer, warscheinlech wéinst dem Ufank vun der grousser Zuel vun Delta-Starten, mat de militäresche GPS-Navigatiounssatellitten un d'US-Loftwaff zeréckginn. 1996 goufen déi bis dohin rout Montage- a Starttierm a Gro ëmlackéiert.

Haut gëtt de Startkomplex 17 fir de Start vun Delta-II-Rakéiten benotzt. De 17. August 2009 gouf bekannt, datt fir d'Delta-II-Rakéiten zu Cape Canaveral nëmmen nach Startplaz 17B gebraucht sollt ginn.

## De Komplex

De Komplex besteet aus zwou Startrampen: 17A an 17B. Béid si Betonstartdëscher mat engem Flamenoflenkkanal, op deem sech e Metall-Starttuerm befënnt. Zu de Startplaze gehéirt jee e beweeglecht Metallgerëscht, de Montagetuerm, deen dozou déngt, d'Rakéiten um Startdësch zesummenzesetzen. Ass d'Rakéit montéiert, gëtt si mam beweegleche Metallgerëscht vum Startdësch ewech beweegt, an d'Rakéit gëtt gestart. D'Startplaz 17B gouf tëschenduerch ëmgebaut a kann elo och (am Géigesaz zu der Startplaz 17A) d'Delta II Heavy an d'Delta III mat hire gréissere Feststoffboostere starten.

## Kuckt och

## Um Spaweck
*  Encyclopedia Astronautica: LC17A und LC17B
*  LC-17 in der CCAFS-Tour
Edouard Metz

Den **Edouard Metz**, gebuer den 12. Februar 1831 zu Konz bei Tréier, a gestuerwen den 13. Februar 1895 zu Eech, war e lëtzebuergeschen Ingenieur.

1852 hat hie säin Ingenieursstudium ofgeschloss a goung op d'Eecher Schmelz schaffen, déi vu sengem Monni, dem Auguste Metz, geleet gouf. 1866 gouf hien do selwer Direkter.

Hie war vun 1882 bis 1884 Vizepresident a vun 1884 bis zu sengem Doud President vun der Chambre de commerce.

Hie war och vun 1883 bis 1890 den 1. President vum Pompjeesverband zu Lëtzebuerg.

Hie war 30 Joer Member vum Gemengerot vun der Gemeng Eech.

## Gielercher
* 
* 

## Kuckt och
* Famill Metz
Istanbul (Film 1985)

***Istanbul*** ass e Film vum belsche Filmregisseur Marc Didden aus dem Joer 1985.

## Ëm wat geet et am Film?

De Martin Klamski ass e staatelosen Refugié um Wee fir op Istanbul. Direkt no senger Arrivée zu Oostend begéint hien de Student Willy an engem Café. Zesummen entschléisse si sech mat Autostopp zesummen op Istanbul ze goen. Op hirer Rees duerch d'Belsch gi si Frënn, mee déi Frëndschaft gëtt op d'Kopp geheit wéi de Willy en Zeitungsartikel a sou dem Klamski seng reell Identitéit entdeckt. Um Wee begéine si dem Joseph, engem komeschen an trauregen Autosverkeefer, dee vu senger Fra verlooss gouf. Si huet hir gemeinsam Duechter Corinne matgeholl, an de Klamski an de Willy kidnappen d'Kand a bréngen et am Optrag vum Papp op Lëtzebuerg. Fir déi Dot kréie si d'Suen, mat deene si op Istanbul ginn.

## Kuckt och
* Lëscht vu lëtzebuergesche Filmer
The Hound of London

**The Hound of London** ass en Televisiounsfilm vum Peter Reynolds-Long aus dem Joer 1993. 
## Ëm wat geet et am Film?
De Sherlock Holmes an den Dr. Watson mussen en duebele Muerd an engem Theater ënnersichen.
Anna annA

***Anna annA*** ass e Film vum Jürgen Brauer a Greti Kläy aus dem Joer 1993 no engem Kannerbuch vum Schwäizer Schrëftsteller Lukas Hartmann.

## Ëm wat geet et am Film?
D'Anna klëmmt an déi grouss Fotokopiesmaschinn an hirer Schoul a mécht eng identesch Kopie vu sech: d'annA.

## Kuckt och
* Lëscht vu lëtzebuergesche Filmer

## Um Spaweck
* Samsa Film
Kierch Angelsbierg

D**'Corneliuskierch zu Angelsbierg** ass eng kathoulesch Kierch, déi zur Par Miersch Saint-François, zum Dekanat Zentrum an zu der Gemeng Fëschbech gehéiert.

De Patréiner vun der Kierch ass den hellege Cornelius, deem säi Fest de 16. September gefeiert gëtt.

D'Kierch steet an der *rue de l'Église* net wäit vun der Kräizung mam CR120 (*rue de Beringerberg*) ewech.

Den 11. Februar 2022 gouf s'als nationaalt Monument klasséiert.

## Geschicht
D'Kierch zu Angelsbierg ass vum Charles Arendt ëm 1885 am neoromanesche Stil gebaut ginn. Si ersetzt e Virgängerbau vun ëm 1570, dee wéinst Baufällegkeet huet missen 1883 ofgerappt ginn. 1955/1956 an 1991–1994 gouf et gréisser Ëmbauaarbechten. D'barock Altär si warscheinlech aus dem Virgängerbau.

Bis zum 7. Mee. 2017 huet d'Kierch zur Par Meesebuerg gehéiert, déi zum Parverband Miersch, zu der Pastoralregioun Zentrum an zum Dekanat Miersch gehéiert huet.
Zur fréierer Par Meesebuerg huet ausser der Filialkierch vun Angelsbierg och nach d'Parkierch vu Meesebuerg gehéiert.

D'Fënsteren an der Kierch si vum Gustave Zanter.

Virun der Kierch steet en aalt Weekräiz ouni Opschrëft.

## Uergel
Um Duxall steet eng Uergel déi 1996 vum Georg Westenfelder gebaut gouf. S'ersetzt en Harmonium, deen am 19. Joerhonnert vun der Famill vun Arenberg gestëft gi war.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren
* Lëscht vun de Weekräizer

## Um Spaweck

* Websäit vun der Par Miersch Saint-François
* D'Fënstere vun der Kierch vun Angelsbierg op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''
* D'Kierch Angelsbierg an der Facebookgrupp ''Patrimoine religieux Luxembourg - Reliéisen Ierwen Lëtzebuerg''
Kierch Meesebuerg

D**'Kierch zu Meesebuerg** ass eng kathoulesch Kierch, déi zur Par Mëllerdall Saint-Michel, zum Dekanat Zentrum an zu der Gemeng Fiels gehéiert.

D'Kierch ass dem hellege Kräiz geweit. D'Fest gëtt de 14. September gefeiert.

D'Kierch ass zu Meesebuerg dat südlechst Gebai. Ronderëm d'Kierch ass de Kierfecht ugeluecht.

Den 30. Abrëll 2012 gouf d'Kierch, hire Mobiliar an de Kierfecht op d'Lëscht vun de klasséierte Monumenter agedroen.

## Geschicht
Bis zum 7. Mee. 2017 huet d'Kierch zur Par Meesebuerg gehéiert, déi zum Parverband Miersch, zu der Pastoralregioun Zentrum an zum Dekanat Miersch gehéiert huet.

Zur fréierer Par Meesebuerg huet ausser der Parkierch vu Meesebuerg och nach d'Filialkierch vun Angelsbierg gehéiert.

D'Kierch gouf ëm 1840 am neoklassesche Stil gebaut. Beim Schlass Meesebuerg huet zu där Zäit en Duerf vun ongeféier 40 Aarbechterhaiser bestan.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren
* Lëscht vun den nationale Monumenter an der Gemeng Fiels
* D'Kierch Meesebuerg an der Facebookgrupp ''Patrimoine religieux Luxembourg - Reliéisen Ierwen Lëtzebuerg'' 

## Um Spaweck

* Websäit vun der Par Miersch Saint-François
Startramp (Rakéit)

**Startrampe** fir Rakéite sinn transportabel oder fest installéiert Gerëschter, déi d'Rakéit bis kuerz virun hirem Start fixéieren. Versuergungsleitungen a Moosskabele mat deenen d'Rakéit verbonnen ass, ginn deelweis eréischt direkt nom Start getrennt.

## Ariichtunge fir ongesteiert a gesteiert Rakéiten
Ongesteiert an duerch einfach Leetwierker gesteiert Rakéite musse méiglechst séier aktivéiert ginn, well se d'Loftstréimung fir d'Stabiliséierung vun hirer Fluchbunn brauchen. Dofir gëtt et Startrampen, an déi ee Katapult fir Acceleréierung vum Fluchkierper agebaut ass. Alternativ kann och e Starttuerm d'Féierung vun der Rakéit iwwerhuelen. Startrampe fir gesteiert Rakéiten hunn nëmmen e Revisiounsgerëscht (Versuergungstuerm, Montagetuerm).

## Fest installéiert Startrampen
Fir gréisser Rakéite gi Startrampen op enger grousser betonéierter Fläch fest installéiert. D'Rakéit steet op enger dëschähnlecher Konstruktioun, dem sougenannte Startdësch.

Fir de Start vu Flëssegkeetsrakéite mussen d'Startrampen ëmmer een aus Sécherheetsgrënn teleguidéiert Betankungssystem hunn. Zu jiddwer Startramp gehéiert e Startleetstand. Dee Leetstand ass entweeder an engem Bunker oder an engem gepanzerte Gefier. En ass do fir d'Startprozedur an d'Iwwerwaachung vum Rakéitefluch auszeféieren.

## Mobil Startrampen
Eng **mobil Rakéitestartramp** ass e Gefier, dat eng oder méi meeschtens militäresch Rakéite dréit, déi op d'Zil ausriichten an direkt vum Gefier aus starte kann.

Am Engleschen existéieren d'Bezeechnungen TEL (transporter erector launcher) an TELAR (transporter erector launcher and radar), woubäi déi lescht och en eegestännegt Radarsystem viraussetzt. Beispiller dofir sinn d'Fluchofwierrakéitesystemer wéi d*'[[MIM-104 Patriot]]* oder *[[Tor M1]]*.

Bei Buedem-Buedem-Rakéite ginn TELen souwuel fir ballistesch Rakéite wéi och fir Méifachrakéitewerfer benotzt.


Fichier:Scud Launcher.jpg|Mobil Startplattform fir Scud-Rakéiten
Fichier:SS20 irbm.jpg|RT-21M-Rakéit op Basis vum MAZ-547
Fichier:SSR111 Sept. 2008.JPG|Küsterakéitekomplex Rubesch
Fichier:Sopka (4K87) im MHM in Dresden.JPG|Éischt sowjetescht Küsterakéitesystem Sopka


## Kuckt och

* Weltraumgare
* Rakéitestartplaz

## Um Spaweck
Kierch Angelduerf

D**'Kierch zu Angelduerf** ass eng kathoulesch Kierch, déi zur Par Dikrich Le Bon Pasteur, zum Dekanat Zentrum an zu der Gemeng Ierpeldeng gehéiert.

De Patréiner vun der Kierch ass den hellegen Celsus, deem säi Fest den 23. Februar gefeiert gëtt.

Op Wäissen Ouschterdag (de Sonndeg no Ouschteren) gëtt d'Kiermes gefeiert an zur Éier vum hellegen Celsus, dem Patréiner vun de Päerd, ginn d'Päerd geseent. Hautzedaags sinn et awer méi Trakteren ewéi Päerd déi geseent ginn.

Se steet ganz am Südweste vun Angelduerf an der *rue de la Sûre* net wäit vun der Sauer.

Zur fréierer Par Dikrech gehéiert ausser der Filialkierch vun Angelduerf och nach d'Dekanatskierch vun Dikrech.

## Chronogramm
Iwwer dem Kiercheportal kann een dëse Chronogramm gesinn, deen d'Joer 1701 duerstellt:
:P**I**A BEAT**I** **C**E**L**S**I** **I**NTER**V**ENT**I**O S**VCCV**RRAT
:AFF**LIC**T**I**S A**VXILIVM** H**IC** PETENT**I**B**V**S

Ënner dem Chronogramm ass nieft der Joreszuel 1701 och nach d'Joreszuel 1909 uginn.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Dikrech
* D'Fënstere vun der Kierch vun Angelduerf op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kirche Ingeldorf 01.jpg|D'Kierch vu Südweste gesinn
Kirche Ingeldorf 03.jpg|D'Kierch vu Südoste gesinn
Kirche Ingeldorf 04.jpg|Aganksportal mat der Statu vum Hl. Celsus uewendriwwer
Kirche Ingeldorf 05.jpg|Statu vum Hl. Celsus virun der Kierch
Jean Turk

De **Jean Turk (Türk)**, gebuer den 13. Januar 1919 an der Stad Lëtzebuerg, an do gestuerwen den 20. Dezember 2013, war e lëtzebuergeschen Ingenieur a Mykolog.

## Den Ingenieur
De Jean Turk huet 1947 säin Diplom als Ingenieur op der ETH Zürich kritt. Hien huet duerno op der Arbed geschafft, wou hie spéider Chef de service vun der Akafszentral war.

Den 29. Mäerz 1948 huet hie sech mat der Marie Madeleine Hein, der Duechter vum Professer a Schrëftsteller Nicolas Hein, bestuet. D'Koppel krut dräi Kanner: Anne Marie (1949), Françoise (1951) a Philippe (1954).

De Jean Turk war Éierekonsul vu Portugal zu Lëtzebuerg.

## De Mykolog

De Jean Turk war Member vun der Société des naturalistes luxembourgeois a vun där hirem Groupe de recherche mycologique. Hien huet zu den unerkannte Champignonsspezialiste vu Lëtzebuerg gehéiert. Hien ass de Coauteur vun e puer Artikelen iwwer Champignonen a vun engem Buch iwwer auslännesch Beem, déi zu Lëtzebuerg wuessen.

## Publikatiounen (chronologesch)

* Tholl, M.T. & J. Turk, 2001. *Notes mycologiques.* Bulletin de la Société des naturalistes luxembourgeois 102(2001): 155 [conc.: mycoflore de la carrière du Schwaarzenhaff à Steinfort].
* Welter, A., J. Turk & J. Trossen. 2008. *Les arbres introduits au Luxembourg.* Ferrantia (Travaux scientifiques du musée national d'histoire naturelle de Luxembourg) 53: 1-111.
* Garnier-Delcourt, M., G. Marson, C. Reckinger, B. Schultheis, M.T. Tholl & J. Turk, 2010. *Notes mycologiques luxembourgeoises. IV.* Bulletin de la Société des naturalistes luxembourgeois 111(2010): 61-79.
* Garnier-Delcourt, M., Ch. Reckinger, M.T. Tholl & J. Turk, 2011. *Notes mycologiques luxembourgeoises.* V. Bulletin de la Société des naturalistes luxembourgeois 112(2011): 39-50.

## Literatur
* Massard, J.A., 2013. ''In memoriam Jean Turk (1919-2013), ingénieur et mycologue luxembourgeois.'' 2 S. Published online.
*Massard, J.A., 2015. *[http://massard.info/pdf/Massard_2015_5-302_add.pdf La Société des naturalistes luxembourgeois de 1890 à 2015.]* Bulletin de la Société des naturalistes luxembourgeois 116, S. 5-302 [J. Turk: S. 245-246].
Franz Clément

De **Franz Clément**, gebuer den 29. Abrëll 1969 zu Saint-Mard bei Virton, ass e belschen Auteur, Politikwëssenschaftler a Lokalpolitiker.

Hie war vun 1995 bis 1998 Buergermeeschter vu Maartel.
## Wierker
**Légendes du pays d'où je viens, récits fabuleux de la vallée de la Haute-Sûre*, Éd. Michel Frères, Virton, décembre 1993.
**Jeunesse, Politique et Citoyenneté*, Éd. Memory Press, Érezée, mars 1999.
**Légendes de la Haute-Sûre* (avec Anne-Sophie HENON), Éd. Memor, Bruxelles, juin 2003; coll. Couleurs.
**L'Âme au nord*, Éd. Éole, La Roche-en-Ardenne, avril 2004.
**Noël sur les Planches. Jeux scéniques pour Enfants et Adultes sur le Thème de la Nativité*, Éd. Éole, La Roche-en-Ardenne, septembre 2007.
**La Profanation de Saint-Denis*, Ed. Persée, Paris et Aix-en-Provence, avril 2012.

**Professionell Publikatiounen**:
**Le dialogue social au Luxembourg. La conclusion des conventions collectives de travail*, CEPS/INSTEAD, Differdange, janvier 2000, juin 2002 et août 2002.
**Le dialogue social au Luxembourg. L'organisation des relations industrielles*, CEPS/INSTEAD, Differdange, octobre 2000 et juin 2003.
**Guide de l'Étudiant Allemagne Belgique France Luxembourg*, CEPS/INSTEAD, Differdange, mars 2001 et janvier 2002.
**Leitfaden für Studenten Deutschland Belgien Frankreich Luxemburg*, CEPS/INSTEAD, Differdange, novembre 2001.
**Le travail intérimaire au Luxembourg, un véritable marché transfrontalier* (avec Joël de MARNEFFE), CEPS/INSTEAD, Differdange, mars 2003.
**Le travail intérimaire au Luxembourg. 1999-2003*, (avec Joël de MARNEFFE), CEPS/INSTEAD, Differdange, mars 2004.
**Le dialogue social au Luxembourg. Les libertés d'association et d'action des organisations professionnelles*, CEPS/ INSTEAD, Differdange, novembre 2004.
**L'intérim au Luxembourg. Un marché du travail au coeur de la Grande Région*, (avec Joël de MARNEFFE), CEPS/ INSTEAD, Differdange, mars 2005.
**Le travail intérimaire au Luxembourg. Un régulateur du marché du travail dans la Grande Région*, CEPS/INSTEAD, Differdange, juin 2006.
**Consociativisme et dialogue social. Les relations professionnelles au Grand-Duché de Luxembourg*, Éditions universitaires européennes, Saarbrücken, janvier 2012.
Kierch Bärel

D**'Kierch zu Bärel** ass eng kathoulesch Kierch, déi zur Par Wooltz Saints-Pierre-et-Paul, zum Dekanat Norden an zu der Gemeng Wanseler gehéiert.

De Patréiner ass den hellege Blasius, deem säi Fest den 3. Februar gefeiert gëtt.

D'Kierch steet an der Duerfstrooss, dem CR319A.

## Geschicht
Ursprénglech huet Bärel zur Par Bauschelt gehéiert, gouf awer warscheinlech schonn am Mëttelalter zesumme mat der Filial Noutem eng eege Par. Bei enger Visitatioun 1786 gouf festgestallt datt d'Kierch baufälleg war, dofir gouf 1787 ënner dem Paschtouer Nicolas Metzler eng nei Kierch gebaut. Se krut dobäi hiren haitege Patréiner, den hellege Blasius.

Bis de 7. Mee 2017 war et d'Parkierch vun der Par Bärel, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Zur fréierer Par Bärel huet ausser der Parkierch och nach d'Filialkierch vun Noutem gehéiert.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
* Lëscht vun de fréiere Lëtzebuerger Paren

## Um Spaweck

* Websäit vun der Par Wooltz Saints-Pierre-et-Paul
* D'Fënstere vun der Kierch vu Bärel op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Bärel Kierch 02.jpg|D'Kierch vun Nordoste gesinn
Kirche Berlé 02.jpg|D'Kierch vu Südoste gesinn
Kirche Berlé 03.jpg|Aganksportal
Kirche Berlé 04.jpg|De Banneraum vum Duxall aus gesinn